o
Saatat miettiä joskus, onko Jumala mielistynyt sinuun.
Tänään kerron vastauksen.
ILOA ARKEEN Pelon dynamiikka 2/2
Pelko voi hallita niin, että lähestymme lähes kaikkea
pikemminkin pelossa kuin uskossa.
Pelkoa on monenlaista.
Käsittelemme pelkoa siitä, ettemme miellytä Jumalaa.
Monella on epämääräinen tunne että Jumala on heihin tyytymätön.
Pelkäämme, ettemme tee tarpeeksi tai teemme liikaa.
Rukoilin kyllä, mutta pelkään, etten rukoillut tarpeeksi kauan.
Rukoilin kyllä, mutta en ehkä puhunut tarpeeksi Sanaa.
Rukoilin, mutten tuntenut Jumalan läsnäoloa. Taisin epäonnistua.
Pelkään, ettei minulla ole voitelua.
Luin Raamattua, mutta pelkään, että luin väärästä kohdasta.
Luin Raamattua, mutta pelkään, etten ymmärrä sitä,
koska en tuntia myöhemmin edes muista lukemaani.
Pelkään, että Jumala on pettynyt minuun.
Yritin aamulla rukoilla, mutta nukahdin.
Miksemme katso hyviä puolia: Jumala, heräsin rukoilemaan,
en saanut paljon aikaan, mutta sydämeni asenne oli oikea.
En ehkä muista paljon, mutta uskon, että se on tallessa.
Sanoit nostavasi kaiken mieleeni kun sitä tarvitsen,
joten anna minulle se mitä aamulla luin, kun sitä tarvitsen.
Olemme niin lakihenkisiä.
Tuijotamme sääntöjä.
Raamattu opettaa, että laki imee ihmisistä elämän,
laki kuolettaa, mutta Henki tekee eläväksi.
Miten hauskaa meillä voisi olla Jumalan kanssa ja hänellä meidän
kanssamme, jos tulisimme lasten kaltaisiksi.
Raamattu sanoo: Ellette tule lasten kaltaisiksi, ette pääse
nauttimaan Jumalan valtakunnasta.
Lain näkökulmasta sinulla voi olla paikka taivaassa, mutta
et nauti matkasta. Meidän on tultava lasten kaltaisiksi.
He antavat helposti anteeksi, pääsevät nopeasti yli,
he eivät liioittele, ja he nauttivat kaikesta mitä tekevät.
Kuinka moni ymmärtää, mistä puhun?
Keventäkää, älkääkä olko niin kireitä kaikessa.
Osalla teistä on analyysihalvaus.
Olet halvaantunut, koska et tee muuta kuin analysoit itseäsi,
rukouselämää, lukemista, muiden toimintaa, jota vertaat omaasi.
Sinulla on pitkä lista siitä, mitä teet väärin,
etkä ole aikoihin ajatellut, mikä on hyvin.
Sinun on ymmärrettävä, että meissä kaikissa on vikamme.
Älä pelkää, onko sinussa ehkä jotakin vikaa. Voin vastata: on.
Päästän ihmisiä peloistaan. Meissä on jotakin vikaa,
ja Jumala tiesi sen tarttuessaan meihin.
Et ole Jumalalle yllätys. Ei hän huokaile valtaistuimella:
mitä oikein teen Joycen kanssa, en arvannut, että hän tekisi noin.
Hän näkee alusta loppuun asti.
Sinua ei ole liian vaikea muuttaa, ei ole liian myöhäistä,
et ole tehnyt liikaa virheitä, Jumala rakastaa sinua,
ja hänellä on suhteesi paljon enemmän toivoa kuin sinulla.
Matteuksen luku 3.
Haluaako joku olla rohkea? Luvassa on kaksi jaejaksoa.
Tämä vaatii rohkeaa ihmistä. Matt. 3:16-17.
Kun Jeesus oli kastettu, nousi hän kohta vedestä
ja katso, taivaat aukenivat, ja hän näki Jumalan Hengen
tulevan alas niinkuin kyyhkysen ja laskeutuvan hänen päällensä.
Ja katso, taivaista kuului ääni, joka sanoi:
"Tämä on minun rakas Poikani, johon minä olen mielistynyt".
Jeesus on kastettu, Henki tuli hänen ylleen.
Ihmeellinen, valtava hetki. Taivaasta kuuluu ääni:
Tämä on Poikani, johon olen mielistynyt.
Odottakaapas.
Matt. 17:5.
Hänen vielä puhuessaan, katso, heidät varjosi valoisa pilvi;
ja katso, pilvestä kuului ääni, joka sanoi:
"Tämä on minun rakas Poikani, johon olen mielistynyt; kuulkaa häntä".
Kysynpä yhtä asiaa.
Jos Jeesuksella oli tarve kuulla ja uskoa se kahdesti...
Ääni taivaasta ei sanonut:
Et lukenut tänään tarpeeksi. Et rukoillut tänään tarpeeksi.
Kiusasit kissaa, potkaisit koiraa. Et kohdellut lapsia hyvin.
Huusit yhdelle ihmiselle ruuhkassa. Olet saita, itsekäs jne jne.
Paholainen löylyttää useimmat jo ennen vuoteesta nousemista.
Kuuletko heti herättyäsi listan kaikesta, mitä teit väärin eilen?
Käykö sinulle niin, että kun teet jotakin, se ei tunnu väärältä,
ja voi olla jopa jotakin, mistä nautit,
mutta heti sen jälkeen tulee tuomio. Jumala ei toimi niin.
Jos hän ei olisi halunnut sitä, hän olisi kertonut sen aiemmin.
Hän ei olisi odottanut sitä, että voisi pilata olosi jälkikäteen.
Älä pelkää, ettei Jumala mielisty sinuun, vaan ole rohkea
ja avaa suusi. Harjoittelemme sitä täällä, mutta jatka kotona.
Jos tämä on sinulle uutta, tunnet itsesi supertyhmäksi.
Avaa suusi ja sano: Olen Jumalan lapsi
ja hän on mielistynyt minuun.
Joku saattaa ajatella: "Kivasti sanottu, mutta et tunne minua.
Jeesuksesta oli helppo sanoa niin, koska hän ei tehnyt mitään väärää."
Mutta tiedätkö mitä? Ajattele, jos Jeesus olisi torjunut sen,
mitä Isä sanoi hänelle. Kasteessa Jeesus tarvitsi sitä,
koska aloittaisi pian palvelu- tehtävänsä. Jos haluat tehdä
jotain Jumalalle, palvella ja auttaa jotakuta,
et voi jatkuvasti tehdä inventaariota vioistasi.
Se pitää ajatuksesi itsessäsi etkä voi keskittyä muihin.
Emme yleensä ajattele näin, mutta virheidemme pohtiminenkin
on itsekästä. Se on "minä-epäjumalanpalvelusta".
Emme ajattele muuta kuin minä, minä, minä...
Meidän on saatava ajatukset irti itsestämme, mietittävä,
mitä voimme tehdä jonkun toisen hyväksi ja myönnettävä virheemme.
Kun Jumala vakuuttaa syyllisyydestä emme saa luikerrella tilanteesta,
vaan meidän on myönnettävä: Jumala, olet oikeassa,
olen tässä asiassa vajavainen, haluan ja pyrin parempaan,
tarvitsen apuasi, tutkin tuota aihetta, mutta sillä aikaa luotan
siihen, että teet minussa työtä ja saan kylvää ja tavoittaa ihmisiä.
Mitä enemmän palvelen teitä, sitä enemmän Jumala minua muuttaa.
Mitä enemmän tavoitat toisia, sitä enemmän Jumala sinua muuttaa.
Et voi muuttua keskittymällä vikoihisi.
Meidän täytyy kohdata virheemme, ja tutkisteltava itseämme.
On otettava vastaan kun Jumala puhuu meille jostakin. Kun elämämme
ei ole sanan mukaista, meidän on kannettava vastuumme,
rukoiltava asian puolesta. Mutta sen tehtyämme
meidän ei tarvitse enää kantaa taakkaa virheistämme.
Vaikka tietäisin 10 asiaa, jotka minussa on vialla,
ja voisin kertoa ne teillekin, voin silti sanoa:
Olen Jumalan lapsi ja hän on minuun mielistynyt näistä huolimatta.
Aika epävarmat aplodit.
Ei kuulostanut aplodien pyhältä pauhulta.
Jumala tuntee sydämesi, meidän sydämemme.
Käytöksesi ei ehkä ollut täydellistä ruuhkassa, mutta tulit sentään.
Ja toivottavasti tämän jälkeen käyttäydyt paremmin kotimatkalla.
En suhtaudu syntiin kevyesti, mutta meitä ei auta muuttumaan se,
että tunnemme itsemme aina tuomion alaisiksi. Tuomio vain
imee sinusta elämän ja energian. Se ei muuta mitään paremmaksi.
Pelkään, etten miellytä Jumalaa. Tämä voi olla pelko, jota et ole
koskaan edes ajatellut tässä yhteydessä.
Olen opettanut paljon ja käyttänyt paljon aikaa tajutakseni,
mikä ongelmani on ja mikä toisten ongelma on,
ja muun muassa tämän Jumala minulle näytti: ihmiset pelkäävät
että olen useimmiten heille vihainen ja valmis lyömään.
He eivät ymmärrä armoa, hyväsydämisyyttä.
Emme ymmärrä sitä, että Jumala näkee sydämemme.
Jos päivittäin yrität parhaasi,
vaikka et aina onnistukaan, juuri siksihän tarvitset Jeesusta.
Hän ei kuollut täydellisten ihmisten puolesta. Hän sanoi
tulleensa sairaita, ei terveitä varten.
Ei hän tullut hyvin pärjääviä, vaan tarvitsevia varten.
Täytyy vain olla tarpeeksi nöyrä ottamaan Jumalan apu vastaan.
Aloita aamusi katsomalla peiliin ja sanomalla: "Olen Jumalan lapsi
ja hän on mielistynyt minuun." Ensin tunnet itsesi aivan ääliöksi.
Paholainenkin sanoo: "Kuka oikein luulet olevasi?
On loukkaavaa puhua noin." Ongelmamme on, että meistä
hyvän puhuminen itsestämme on loukkaavaa ja väärin.
Minulla on heikkouksia, mutta myös vahvuuksia.
On paljon sellaista, mitä en osaa, ja paljon, mitä osaan.
En ole kaikessa hyvä, mutta monessa olen.
Enemmän on asioita, joissa olen hyvä.
Vahvuuksia on enemmän kuin heikkouksia.
Heikkouksiesi lisäksi sinun on tiedettävä myös vahvuutesi.
Oletko huomannut, ettei vihollinen kerro, mitä teit oikein?
Hän ei muistuta ihmisistä, joita siunasit, kohtelit hyvin,
rakensit tai joille lahjoitit kellosi heidän ihailtuaan sitä,
miten tarjosit jollekin ruoan. Niistä hän ei muistuta.
Luit Raamattua vain 15 minuuttia tänä aamuna.
Sitten nukahdit, etkä rukoillut.
Et tehnyt sitä, etkä tätä, etkä tuota...
Etkö koskaan kyllästy hänen valitukseensa?
Suhtaudutko elämääsi rohkeasti vai pelokkaasti?
Elätkö elämääsi liian varoen?
Raamattu kehottaa olemaan siinä tarkkana.
Mutta voimme olla niin varovaisia, että pelkäämme kaikkea.
Haluatteko, että jatkan?
Tarkistin vain, haluatteko kuulla lisää?
Pelkäämme, ettemme rukoile riittävästi,
tarpeeksi hyvin, tarpeeksi pitkään,
emme vetoa Raamattuun tarpeeksi usein,
että tuotamme Jumalalle pettymyksen ja ettemme siksi saa rukoilla,
eikä Jumala vastaa rukouksiin, tai pyydämme väärin tai liikoja.
Jaak. 5:16
Joku saa tänään avun.
Saan paremmin unta, jos tiedän auttaneeni teitä.
Jaak. 5:16. Tunnustakaa toisillenne virheenne ja syntinne
ja rukoilkaa toistenne puolesta, että parantuisitte ja eheytyisitte.
Kun aiomme tunnustaa virheemme, meihin iskee pelko.
En voi kertoa kenellekään mitä tein.
En voi myöntää, että olen kateellinen.
En voi myöntää, etten puhunut totta.
En voi myöntää olevani ahne.
En voi myöntää, etten iloinnut ystäväni puolesta hänen häissään,
koska halusin itse mennä naimisiin.
En voi kertoa kenellekään. Sillä, mitä pidämme pimennossa,
on meihin valtaa. Kuulitteko?
Sillä, mitä pidämme pimennossa, on meihin valtaa.
Kun tuot jonkin asian valoon, sillä ei enää ole valtaa sinuun.
On syytä olla varovainen sen suhteen, kenelle kerromme.
Ei hän voi antaa sinulle anteeksi. Avaudut ja päästät asian ulos.
Se ei enää kiduta sinua salassa. Kärsin kerran kateudesta.
En halunnut sitä, mutta se valtasi minut. Aina kun näin hänet,
halveksin häntä. Aina kun häntä siunattiin, halveksin.
En ymmärtänyt, että sillä oli juurensa tuomitsemisessa.
En pitänyt häntä yhtä hengellisenä kuin itseäni, joten hänen ei olisi
pitänyt saada enempää siunauksiakaan.
Maksan kymmenykset, rukoilen joka aamu ja vietän aikaa Jumalan kanssa
ja hän vain pitää hauskaa ja maksaa kymmenyksiä
vain kaksi dollaria viikossa.
Koska olin tuomitseva, olin hänelle kateellinen.
Olemme usein kateellisia siksi, että ajattelemme itsestämme enemmän
ja toisista vähemmän kuin pitäisi.
Ansaitsisimme sen, mitä he saavat, he taas eivät.
Olen ollut pitkään uskollinen, ja hän pelastui 2 viikkoa sitten.
Olen uskonut Jumalaan 20 vuotta, sinä vasta puoli vuotta,
ja sait jo tuon. Meidän täytyy sanoa: Jumala, tiedät mitä teet.
Luotan sinuun. Jos voit tehdä sen yhdelle, voit tehdä toisellekin.
Jos minun aikani ei ole vielä, se on tulossa.
Totuus on, ettet koskaan saa haluamaasi, jos kadehdit muita.
Kateus on tunne.
Se ei ehkä ole sydämesi asenne, mutta se on tunne,
jonka väärät ajatukset herättävät. Joskus siitä tulee linnake.
Mielessäni oli linnake, jonka ajatukseni rakensivat.
Rukoilin, että se katoaisi. Jumala vastasi: Tunnusta se miehellesi.
En minä sitä halua tehdä.
Haluan, että Dave pitää minua hengellisenä, ei kateellisena.
Meitä ei haittaa, jos joku muu kertoo virheistään.
Silloinhan voimme itse olla hyvin hengellisiä.
Kuulehan, veli, tässä on sinulle sopiva jae...
Näin sanoo Herra...
Muistan vieläkin, miten menin Daven luokse ja sanoin:
Minulla on tunnustettavaa. Rukoilisitko kanssani?
Niin yksinkertaista se oli. Et voi pelätä sitä, mitä joku ajattelee.
Entä jos hän kertoo jollekin?
Entä sitten?
Lähes kaikki käsittelevät joka tapauksessa samoja asioita.
Saisimme enemmän apua, jos olisimme avoimempia,
emmekä yrittäisi tehdä vaikutusta toisiimme.
Jos pidät minusta, ja taidatpa pitää, koska olet täällä,
yksi syy siihen on se, että olen avoin.
Se ei ole vahingoittanut minua.
Siitä ei ole haittaa palvelu- tehtävälleni, vaan se näyttää
olevan pääasia, josta kaikki pitävät.
Uskon, että jos olet avoimempi, saat parempia ihmissuhteita.
Sinun on pystyttävä olemaan aito ja haavoittuvainen.
Mitä väliä, mitä muut ajattelevat? Jos se on väärin,
se on heidän ja Jumalan välinen asia.
Valitset tietysti jonkun, joka ei juoruile,
mutta vaikka hän kertoisikin jollekin, älä mieti sitä liikaa.
Pyysin Davelta rukousta ja kerroin kateusongelmastani,
kateuden kohteesta ja syistä. Hän ei tuominnut ja kysynyt: "Mitä?
Etkös juuri saarnannut kateudesta?" Yritinkin saarnata itselleni.
Hän rukoili kanssani, ja se siitä. Koin vapautuvani.
Tunnustakaa toisillenne syntinne, että parantuisitte.
Vanhurskaan hartaassa rukouksessa on valtava, dynaaminen voima.
Ajattelet: siinä puhuttiinkin vanhurskaasta.
Ahaa!
Haluan uskoa sinua, Joyce, mutta...
Jaak. 5:17 jakeessa on esimerkki.
Elia oli ihminen, yhtä vajavainen kuin mekin,
kaikkine tunteineen ja kiintymyksineen.
Toisin sanoen hän teki virheitä.
Suuri ja mahtava profeetta Elia
teki virheitä.
Eräänä päivänä
Karmel-vuorella
hän tappoi yksin 450 Baalin profeettaa
ja paloitteli heidän ruumiinsa.
Rankka työ yhdelle päivälle.
Luemme tämän monesti ajattelematta, miten monen tunnin työ se oli.
Hän tappoi ja paloitteli 450
pahaa väärää profeettaa.
Heti seuraavana päivänä
hän kuuli hälyttävät sanat eräältä naiselta:
hän suhtautui kielteisesti palvelijaan: "Jätä minut rauhaan!"
Hän pakeni yksin erämaahan.
Hän halusi kuolla, masentui, alkoi puhua kielteisesti.
Elia oli ihminen.
Olet ihminen.
Älä yritä olla Sisko Super-kristitty
tai Veli Super-Pyhimys.
Aamen.
Voimme elää yliluonnollista elämää vain koska Jumala lisää sen,
mikä ylittää luonnollisuutemme.
Aamen.
Hän haluaa sitä, mutta ensin meidän on myönnettävä luonnollisuutemme.
Elia oli ihminen, yhtä vajavainen kuin mekin,
ja hän rukoili rukoilemalla, ettei sataisi,
eikä sadetta tullut vuosiin. Sitten hän rukoili sadetta.
Kolmen ja puolen vuoden kuivuuden jälkeen alkoi sataa.
Tämä sanoo meille: Kuulkaas nyt,
oletteko kovinkaan erilaisia? Elia rakasti Jumalaa
ja yritti parhaansa, mutta hänelläkin oli huonot päivänsä.
Se, mitä uskot suhteestasi Jumalaan, on hyvin tärkeää.
Olemme Jumalan lapsia, ja vaikkei hän aina mielisty kaikkeen,
mitä teemme, hän on mielistynyt meihin kun uskomme häneen.
Tarjolla on yksi parhaista materiaaleistamme:
4 cd:n opetukseni Mielen taistelukenttä
ja samanniminen, suosittu kirjani.
Se on myydyin kirjamme: yli 2 miljoonaa kappaletta.
Saat lahjaksi myös lääkäri Caroline Leafin kirjan
Who Switched Off my Brain?
Saat tieteellisiä faktoja siitä, miten mieli toimii. Siunausta.
Tilaa Joycen kirja ja 4 cd:n opetus Mielen taistelukenttä.
Saat kirjan Who Switched Off My Brain? ilmaisena lahjana.
Yhteystietomme näkyvät ruudulla.
Seuraavassa jaksossa
Jos haluamme nähdä Jumalan siunauksia elämässämme,
emme saa enää kutsua sitä, mitä Paholainen meille haluaa.
On päästävä yksimielisyyteen Jumalan kanssa.
Näin, ettei elämä muuttuisi. Minun piti pelkistää sitä.
Vapauduin kun aloin lukea tätä kirjaa.
Opit hidastamaan ja nauttimaan hetkistä.
Iloa. Elämän yksinkertaisuutta.
Hän tietää, mistä puhuu. Kiitos, Joyce.
100 Ways to Simplify Your Life. Saatavana kirjakaupoista.
Suomennos: Johanna Hartikainen